Маўклівыя сведкі часу здольныя шмат расказаць аб жыцці людзей сваёй эпохі. Дзіцячыя цацкі ў экспазіцыі суседнічаюць з камсамольскімі і воінскімі атрыбутамі, дзяржаўная сімволіка мірна ўжываецца з гістарычнай. Акцябраты, піянеры, камсамол і партыя – гэта не проста словы, гэта частка жыцця Асаблівае месца займаюць экспанаты, прысвечаныя Уладзіміру Ільічу Леніну. Сотні гіпсавых, бронзавых, чыгунных статуй правадыра сусветнага пралетарыяту сабраны ў калекцыі. Валодзя Ульянаў у кранальных чаравічках на шнуроўцы, Ульянаў-гімназіст, Ленін чытае, глядзіць удалячынь, а таксама скульптурныя выявы Крупскай, Маркса, Энгельса, Сталіна, Дзяржынскага.